
Mer-høring: Forslag til: Inatsisartutlov om ændring af landstingslov om indkomstskat – delvise frirejser – frie goder

Kære I,

[bookmark: _GoBack]Ovennævnte lovforslag har i perioden fra 25. maj til 23. juni 2021 været i høring. Forslaget har desuden været lagt på høringsportalen, hvor offentligheden har haft adgang til det.

Lovforslaget ønskes gerne yderligere konsolideret, og på denne baggrund fremsendes hermed et uddrag af lovforslaget i en supplerende mer-høring med henblik på at inddrage flere høringsparter. 

De dele af udkastet, som fremsendes, drejer sig om:
· § 19 a lovreguleringen af den skattemæssige værdi af nedenstående frie goder:
· Fri bolig 
· Frit logi 
· Fri prævakant og vakantbolig
· Fri telefon
· Frit internet
· Fri kost
· § 19 b - med bestemmelsen foreslås det at rejser, der betales af en arbejdsgiver m.v., bliver skattepligtige, såfremt den private andel af rejsen er væsentligt (delvise frirejser). Den private andel anses for væsentligt, såfremt antallet af feriedage m.v. overstiger 5 dage i sammenhæng, eller såfremt andelen af feriedage m.v. overstiger 50 % af opholdet. Der ses ved opgørelsen heraf bort fra rejsedage, lørdage, søndage og helligdage. Der sker ikke ændringer i, at der fortsat er ret til den ene årlige skattefrie frirejse, der ydes efter de for tjenestemænd i Grønland gældende regler, jf. § 34, nr. 15.

Der henvises desuden til det vedhæftede uddrag af forslaget og bemærkningerne. 

Frist for afgivelse af høringssvar er: d. 23-08-2021. Høringssvar bedes fremsendt til: oed@nanoq.gl med kopi til pnil@nanoq.gl

Inussiarnersumik inuulluaqqusillunga
Med venlig hilsen


Per Nielsen (Finansdepartementet)
Toqq/direkte 34 64 08
PNIL@nanoq.gl

